*Projekts*

2017. gada \_\_\_. \_\_\_\_\_\_\_\_ Noteikumi Nr.\_\_\_\_\_\_\_

Rīgā (prot. Nr. .§)

**Valsts nozīmes zemes dzīļu nogabala "Inčukalna dabasgāzes krātuve" izmantošanas un lietošanas noteikumi**

Izdoti saskaņā ar likuma “Par zemes dzīlēm”

10.panta astoto daļu

1. Noteikumi nosaka valsts nozīmes zemes dzīļu nogabala "Inčukalna dabasgāzes krātuve" (turpmāk – nogabals) no zemes virsmas līdz kristāliskajam pamatklintājam AR-PR izmantošanas un lietošanas nosacījumus.
2. Šie noteikumi attiecas uz jebkāda veida saimniecisko darbību, ieskaitot derīgo izrakteņu ieguvi un materiālu ieguvi mineraloģisko, paleontoloģisko un citu ģeoloģisko kolekciju veidošanai.
3. Nogabala zemes dzīļu derīgo īpašību ģeoloģisko izpēti un monitoringu atļauts veikt pēc tam, kad Valsts vides dienestā (turpmāk – dienests) saņemta attiecīgā licence nogabala izpētei vai monitoringa veikšanai.
4. Izpētei, dabasgāzes uzglabāšanai, zemes kolektorīpašību izmantošanai vai monitoringam izsniedz vienu licenci par visu nogabalu.
5. Lai saņemtu attiecīgo licenci, licences saņēmēja pārstāvis iesniedz:

5.1. dokumentu, kas apliecina licences saņēmēja pārstāvja pilnvarojumu saņemt licenci licences saņēmēja vārdā;

5.2. dokumentu, kas apliecina valsts nodevas samaksu par licenci.

1. Veicot nogabala izpēti un monitoringu, licences saņēmējam aizliegts novadīt izsūknētos pazemes ūdeņus virszemē.
2. Bez rakstiska saskaņojuma ar dienestu nogabalā aizliegts ierīkot urbumus, kas dziļāki par 500 metriem.
3. Zemes īpašnieks vai tiesiskais valdītājs, nedrīkst ierobežot vai traucēt izpēti un monitoringu. Par izpētes un monitoringa darbu veikšanas vietu un laiku licences saņēmējs attiecīgo zemes īpašnieku informē rakstiski vismaz divas nedēļas pirms darbu uzsākšanas, izņemot avārijas situāciju novēršanas, lokalizācijas vai likvidācijas gadījumus.
4. Pēc izpētes un monitoringa darbu veikšanas licences saņēmējs sakārto zemes platības, lai tās būtu derīgas izmantošanai atbilstoši iepriekšējam zemes lietošanas veidam.
5. Vietējās pašvaldības, kuru teritorijas pilnībā vai daļēji atrodas nogabala robežās, 18 mēnešu laikā pēc šo noteikumu spēkā stāšanās dienas veic nepieciešamos grozījumus teritoriju detālplānojumā.
6. 2

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra pienākumu izpildītāja,

Administrācijas vadītāja A.Jaunzeme

08.03.2017. 12:09

334

R.Rušenieks,

67013066, Rihars.Rusenieks@em.gov.lv